ROMANIA

JUDEȚUL MUREȘ Vizat

COMUNA ACĂȚARI Secretar general

PRIMAR Jozsa Ferenc

 **P R O I E C T**

**HOTĂRÂREA NR.**

 din februarie 2024

privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș

Primarul comunei Acățari

Văzând Referatul de aprobare nr. 854/07.02.2024 al Primarului comunei Acățari, Raportul de specialitate nr.855/07.02.2024, precum şi avizul comisiilor de specialitate,

Având în vedere dispoziţiile art. 104 alin. (1) lit. c) din Legea nr. 98/2016 privind achizițiile publice, ale art.8 alin.(3), lit. „d^1”, ale art.10 alin.(4) - (5), art.22 alin.(1) și (3), art.22, art.29, art.30 și art.32 alin.(3) din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare,

În temeiul prevederilor art. 2 alin. (1), alin. (3) lit. c), d), e), art.6 alin.(1) – lit.„e”, „h” şi „i”, alin. (3), art.7 și art.12 alin.(2) și art.15 ale Legii nr.101/2006 serviciului de salubrizare a localităţilor, cu modificările şi completările ulterioare,

Potrivit reglementărilor art.17 alin.(3) pct. 18, 20, 22 și 24, precum şi ale art.20 coroborate cu cele ale art.21 alin.(1) din Statutul Asociației de Dezvoltare Intercomunitară (ADI) „Ecolect Mureş”,

Având în vedere avizarea Documentației de delegare temporară a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș,

Ținând cont de prevederile art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările și completările ulterioare,

În temeiul dispozițiilor art.129 alin.(1), coroborate cu cele ale alin.(7) lit.„n”, precum și cele ale art.139 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

**P r o p u n e :**

**Art.1.** Se avizează Documentaţia de delegare temporară - până la finalizarea procedurii de atribuire prin licitaţie deschisă, a gestiunii pentru prestarea activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, prevăzută în anexa care face parte integrantă din prezenta hotărâre.

**Art.2. (1)** Se aprobă inițierea procedurii de atribuire prin negociere fără publicarea prealabilă a unui anunţ de participare a contractului de delegare temporară a gestiunii serviciilor prevăzute la art.1.

**(2)** Durata gestiunii delegate prevăzute la alin.(1) este estimată la 18 luni.

**Art.3.** Se mandatează Primarul comunei Acățari , să voteze în Adunarea Generală a Asociaților ADI „Ecolect Mureş”, documentația avizată conform art.1 din prezenta hotărâre.

**Art.4.** Se împuternicește Asociaţia de Dezvoltare Intercomunitară „Ecolect Mureş” să desfăşoare în numele şi pe seama comunei Acățari delegarea temporară a gestiunii serviciului de salubrizare conform prevederilor art. 2 și a documentaţiei avizate conform art.1.

**Art.5.** **(1)** Se mandatează ADI „Ecolect Mureş”, să semneze contractul de delegare cuprins în documentația aprobată conform art.1.

**(2)** În sensul alin.(1), ADI „Ecolect Mureş” va putea modifica documentaţia, fără un acord prealabil, în funcţie de modificările care se impun, fiind mandatată să aducă orice lămuriri și modificări în atenţia operatorilor economici interesaţi, pe calea clarificărilor, fără ca modificările operate să aducă atingere standardelor de realizare a serviciilor publice de salubrizare din județul Mureș.

**Art.6.** Prezenta hotărâre se comunică Asociaţiei de Dezvoltare Intercomunitară „Ecolect Mureş”, care va supune aprobării în Adunarea Generală a Asociaților, Documentația de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, avizată conform art. 1, şi răspunde de aducerea ei la îndeplinire.

 Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

##  Nr. 854/ 7 februarie 2024

**REFERAT DE APROBARE**

privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș

UAT Județul Mureș a încheiat în data de 06.09.2018, Contractul nr. 19.100/683/11i/06.09.2018 privind delegarea prin concesiune a activităţilor de sortare, compostare și transfer prin exploatarea staţiei de sortare, compostare și transfer de la Cristești, din cadrul SMIDS Mureş, operării Staţiei de Sortare, Compostare şi Transfer - SSCT, de la Cristeşti, judeţul Mureş, componentă a Sistemului de management integrat al deşeurilor solide din judeţul Mureş – SMIDS, cu asocierea S.C. IRIDEX GROUP S.R.L. – S.C. IRIDEX GROUP SALUBRIZARE S.R.L.

Având în vedere faptul că durata contractului urmează să expire la data de 07.03.2024, se impune luarea unor măsuri de către Asociaţia de Dezvoltare Intercomunitară „ECOLECT Mureş” în vederea atribuirii delegării gestiunii pentru prestarea activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș.

În acest context, în vederea atribuirii unui nou contract de delegare, conform prevederilor legale în materie, Asociaţia de Dezvoltare Intercomunitară „ECOLECT Mureş”, a stabilit gestiunea delegată ca modalitate de operare şi administrare a infrastructurii aferente serviciului de salubrizare şi procedura de atribuire a contractului de delegare a acestei gestiuni ca fiind licitaţia deschisă.

Până la atribuirea noului contract de gestiune pentru prestarea activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, conform celor menționate în paragraful anterior, ținând cont și de termenul scurt rămas până la data la care actualul operator asigură prestarea serviciilor, se impune luarea măsurilor necesare pentru a putea fi organizată o procedură de achiziție prin negociere fără publicarea prealabilă pentru atribuirea unui contract pe o perioadă de maxim 18 luni, respectiv până la finalizarea procedurii de atribuire prin licitaţie deschisă.

Având în vedere cele de mai sus, supunem spre aprobare următorul proiect de hotărâre.

 Primar,

 Osvath Csaba

ROMÂNIA,

JUDEŢUL MUREŞ

PRIMĂRIA COMUNEI ACĂŢARI

Tel/Fax: 0265 333112, 0265 333298; e-mail: acatari@cjmures.ro, www.acatari.ro

##  Nr. 855/ 7 februarie 2024

**RAPORT DE SPECIALITATE**

privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș

În vederea asigurării activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, ca urmare a încetării contractului nr. 19100/683/06.09.2018 cu data de 07.03.2024, încheiat între Județul Mureș și Asocierea SC IRIDEX IMPORT EXPORT SRL – SC SERVICII SALUBRITATE BUCURESTI SA, se impune avizarea documentației de delegare temporară - negociere fără publicare prealabilă în acest sens, în conformitate cu prevederile art. 104, alin. (1) lit. c) din Legea nr. 98/2016 privind achizițiile publice.

În acest context a fost elaborată documentația necesară pentru delegarea temporară a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș.

Conform legislației incidente în domeniu, prin OUG nr. 133/2022 s-au stabilit următoarele reguli generale: “*În cazul proiectelor de investiții în sistemele județene de management integrat al deșeurilor finanțate din fonduri europene nerambursabile, delegarea activităților de salubrizare prevăzute la art. 2 alin. (3) lit. a) și c)-j)* ***se realizează numai de către asociațiile de dezvoltare intercomunitară****, inclusiv pentru activitățile de salubrizare care se prestează prin intermediul stațiilor și instalațiilor de tratare a deșeurilor înregistrate în domeniul public al județului, dacă județul este membru în asociația de dezvoltare intercomunitară.*

Practic, legea specială a domeniului obiectului achiziției, respectiv Legea salubrizării transmite obligativitatea delegării activității de sortare *(în situația identificată la nivelul prezentei strategii)* numai de către ADI Ecolect Mureș.

În cazul în care, asociația de dezvoltare intercomunitară aplică prevederile art. 104 alin. (1) lit. c) din Legea nr. 98/2016, în vederea atribuirii unui nou contract de delegare prin negociere fără publicare prealabilă a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, aceasta are obligația să inițieze o nouă procedură competitivă pentru atribuirea altui contract de delegare a gestiunii, în paralel cu aplicarea procedurii de negociere fără publicare.

Luând în considerare prevederile Legii 98/2016 privind achizițiile publice, cu modificările și completările ulterioare, ale OUG nr.98/2017 privind funcţia de control ex ante al procesului de atribuire a contractelor/acordurilor-cadru de achiziţie publică, a contractelor/acordurilor-cadru sectoriale şi a contractelor de concesiune de lucrări şi concesiune de servicii, ale HG nr.419/2018, precum și ale Legii nr.101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări şi concesiune de servicii, precum şi pentru organizarea şi funcţionarea Consiliului Naţional de Soluţionare a Contestaţiilor, cu modificările și completările ulterioare, s-a estimat o durată de 12 luni pentru finalizarea procedurii de licitație deschisă.

Pentru a asigura continuitatea prestării serviciului până la finalizarea procedurii de licitație deschisă și a perioadei de mobilizare, ADI Ecolect Mureș a transmis documentația de atribuire a contractului de delegare temporară – până la finalizarea procedurii de atribuire prin licitație deschisă a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș.

Potrivit documentației de atribuire, procedura de atribuire este de negociere fără publicare prealabilă în condițiile prevăzute de art.104 alin.(1) lit. c) din Legea nr.98/2016 privind achizițiile publice ca o măsură absolut necesară, atunci când, din motive de extremă urgenţă, determinate de evenimente care nu puteau fi prevăzute de către autoritatea contractantă, termenele pentru procedurile de licitaţie deschisă nu pot fi respectate.

Luând în considerare prevederile art.104 alin.(4) din Legea 98/2016 potrivit căruia ”autoritatea contractantă nu are dreptul de a stabili în documentele achiziției durata contractului pe o perioadă mai mare decât cea necesară pentru a face faţă situaţiei neprevăzute care a determinat aplicarea procedurii de negociere fără publicarea prealabilă a unui anunţ de participare”, s-a stabilit o durată a delegării de 18 luni.

Conform prevederilor art.6 alin.(3) din OUG nr.98/2017, cu modificările și completările ulterioare, procedura de negociere fără publicare prealabilă organizată în baza prevederilor art.104 alin.(1) lit.c) din Legea nr.98/2016, cu modificările și completările ulterioare, este exceptată de la controlul ex-ante exercitat de ANAP.

Având în vedere cele prezentate, propunem spre dezbatere și aprobare, *proiectul de hotărâre privind avizarea Documentației de delegare temporară - până la finalizarea procedurii de atribuire prin licitație deschisă, a gestiunii a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș.*

 Secretar general,

 Jozsa Ferenc